b"\n_START_ARTICLE_\nGrup\xc4\x97 Diane\n_START_PARAGRAPH_\nGrup\xc4\x97 \xe2\x80\x9eDiane\xe2\x80\x9c (ol. Brigade Diane, Groep Diane; pranc. brigade Diane), SIE ar EIS \xe2\x80\x93 buv\xc4\x99s Belgijos \xc5\xbeandarmerijos speciali\xc5\xb3j\xc5\xb3 paj\xc4\x97g\xc5\xb3 dalinys (1974-1976 m.). V\xc4\x97liau vadintas Specialiosios intervencijos eskadronu (ol. Speciaal Interventie Eskadron, SIE; pranc. Esquadron d'Intervention Special; EIS).Pakeitus pavadinim\xc4\x85 Dianos atvaizdas liko eskadrono emblemoje. Dar v\xc4\x97liau SIE/ESI buvo pervadintas \xc4\xaf DSU (Direction Special Units). Dabar vadinamas CGSU (Commissariaat-Generaal Special Units)_NEWLINE_Ma\xc5\xbedaug 200 nari\xc5\xb3 turinti SIE sudaryta i\xc5\xa1 trij\xc5\xb3 padalini\xc5\xb3: ginkluotos paramos padalinys, steb\xc4\x97jimo ir su\xc4\x97mim\xc5\xb3 padalinys (POSA) ir logistinis padalinys. Steb\xc4\x97jimo padalinys kartais u\xc5\xbesiima ir infiltracija \xc4\xaf terorist\xc5\xb3 organizacijas. POSA komandos (b\xc5\xabriai) stebi ir suimin\xc4\x97ja labai pavojingus asmenis). SIE veikia i\xc5\xa1 Briuselio, o POSA komandos veikia atskirose Belgijos dalyse ir paremia SIE veikl\xc4\x85._NEWLINE_SIE yra pagrindin\xc4\x97s prie\xc5\xa1teroristin\xc4\x97s Belgijos vyriausyb\xc4\x97s paj\xc4\x97gos. SIE buvo sukurta po 1972 m. Olimpini\xc5\xb3 \xc5\xbeaidyni\xc5\xb3. Tada ji dar vadinosi Grup\xc4\x97 \xe2\x80\x9eDiane\xe2\x80\x9c, o 1974 m. jau buvo oficialiai pervadinta \xc4\xaf SIE arba ESI. Belgijos spaudoje retkar\xc4\x8diais dar minimas ir pavadinimas \xe2\x80\x9eDiane\xe2\x80\x9c. U\xc5\xbesienyje \xc5\xa1is dalinys paprastai \xc5\xbeinomas kaip SIE._NEWLINE_SIE yra pavaldus Vidaus reikal\xc5\xb3 ministerijai, o iki 1994 m. SIE buvo pavadi Gynybos ministerijai. Tam tikromis aplinkyb\xc4\x97mis dalinys gal\xc4\x97jo b\xc5\xabti operatyviai valdomas teisingumo ministerijos. Tuomet SIE turi gali\xc4\x85 suimti nusikalt\xc4\x97lius. J\xc4\x85 gali paremti teismin\xc4\x97s policijos grup\xc4\x97 Grupe de Repression du Terrorisme (GRT). SIE lyginamas su JAV FTB, nes tai yra neuniformuotas policinis dalinys turintis vidaus \xc5\xbevalgybos galias._NEWLINE_SIE gali dirbti poroje su Securite de L'etat (Valstyb\xc4\x97s saugumas), kuri daugiausia renka informacij\xc4\x85, pvz., apie terorist\xc5\xb3 organizacijas, kam naudoja infiltracij\xc4\x85 ir kitus b\xc5\xabdus. SIE \xc5\xa1iame bendradarbiavime veikia kaip smogiamoji j\xc4\x97ga. Tik susid\xc5\xabrus su sprogstamaisiais \xc4\xaftasais SIE kreipiasi \xc4\xaf Service d'Enlevement et de Destruction des Engins Explosifs (SEDEE). Prie\xc5\xa1teroristin\xc4\x97se operacijose u\xc5\xbe Belgijos rib\xc5\xb3 SIE paprastai pakei\xc4\x8dia Equippe Specialise de Reconnaisance (ESR) - ParaCommando brigados padalinys."